GĦANJA TAL-MISTERU TA' KRISTU Ġejt fid-dinja: bosta ħlejjaq semgħu kliemek, raw għamilek kollu għerf, għeġubijiet: ma fehmukx, u b'ħarsa kiestia, bħal tal-għaref li jistaqsi, bosta Kbar minn tal-Lhudija dlonk tennew wieħed lill-ieħor: Dan min huf' U l-mistoqsija baqgliet sejra tidwi tidwi sa ma tlajt bis-salib fuqek il-Kalvarju tal-ħatjin. Minn ġol-qabar li kien ħaddnek ħriġt rebbieħ għal ħajja ġdida: ratek. kmieni l-Madaliena, rawk l-oħrajn li tħaddtu miegħek, u mill-ġdid staqsew dawk l-għomja : Dan min huf' F'Ateni u Ruma stama' leħnek—ħelu u qawwi,— ta' l-irsiera tkissru l-ktajjen, tas-sidien ħlew il-fehmiet; niżel dawl ta' hena u saħħa ġewwa l-Qalb u fuq il-Ħsieb; bdiet is-sliema, bdiet l-imħabba ma' tagħlimek, o Gesu; madankollu l-mistoqsija illi nsemgħet fil-Lhudija baqgħet tidwi: 'Dan min huf' U biex jifhmu xi tkun Inti, għamlu ħilthom nies bil-kotra: flew bir-reqqa n-nisel tiegħek, ħsiebek, kliemek u tagħlimek. Ma fehmux, ma redux jifhmu, u ġie l-għilt u bdiet id-dnewwa wara l-ġlieda tal-fehmiet; sikru l-ljuni b'demm l-insara, mietu rġiel, mietu tfajliet, u tal-Knisja li ridr tibni dak id-demm qawwa s-sisien : hemm, fejn kienet art l-imwiet, stama' fl-għana l-kliem ta' David u, fil-waqt li mejda watħida ġabret magħha kbar u żgħar, l-Aħwa taw hewsiet ta' sliema u, bla ħtija jew maħfura, kielu l-manna tas-smewwiet, il-Ħobż tiegħek, o Gesu: madankollu l-mistoqsija illi nsemgħet fil-Lhudija baqgħet tidwi: 'Dan min huf' U maħrub fuq żiemel għadda b'minġel f'idu ż-Zmien qerriedi; saltniet waqgħu, olirajn telgħin, tbiddlu n-nies, tbiddln d-drawwiet, u weħidha fuq il-ħerba ta' setgħat u ta' saltniet baqgħet tiddi l-Knisja tiegħek dejjem isbali, o. Ġesu; madankollu l-Kbar tad-dinja, bħall-kbarat minn tal-Lhudija, għamja f'għerfha baqgħet thewden u tistaqsi: 'Dan min hu7' U ma' tul is-snin li ġejja tibqa' sejra bla ma tehda, din il-qasma tal-fehmiet; għax miu jemmen għandu triqtu, u trieq għandu dak li jaf: Inti, kbir fiċ-ċokon tiegħek, ma tidhirx filief liċ-ċkejknin, u tistaħba ġewwa sħaba għall-għajnejn ta' l-imkabbrin. Biss min jemmen jista' jifhem dak li int u li temmejt; min jixtieq li jagħraf qabel, biex fik jemmen, o Ġesu, jibqa' mdalam fir-raj tiegħu u bħall-Boloh tal-Lhudija jibqa' jtenni: ''Dan min hu 7 ''